Publication: Magyar Közlöny
Issue: MK-2003-121 (Year: 2003, Number: 121)
Era: 1990-2004
Section: szóló 1996. évi LIV. törvény 13. §-ának (1) bekezdése szerinti erdõtulajdonos vagy az erdõgazdálkodási tevékenységet folytató jogszerû használó,
Paragraph Index: 370

(1) Az Európai Unió valamely tagállamából a nemzeti szaporítóanyag-forrás jegyzékek összegzésével felállított Erdészeti Közös Szaporítóanyag-forrás Jegyzékben regisztrált kiinduló anyagból nyert szaporító alapanyag, illetõleg az abból nevelt ültetési anyag bejelentési kötelezettség mellett, de külön engedély nélkül szállítható át Magyarországra. A bejelentést az átszállítást végzõ szállító köteles 8 napon belül megtenni, a behozott faj, fajta EU regisztrációs számának, megnevezésének, származási adatainak (földrajzi hely, tengerszint feletti magasság) megadásával, valamint a szaporítóanyagot kísérõ származási igazolvány vagy szállítói bizonylat másolatának megküldésével. A minõsítõ intézet az átszállított szaporítóanyagot belföldiesítõ szemlében részesíti.

Source: https://magyarkozlony.hu/hivatalos-lapok/aac3729f786904ea3600dd275ea0d70a9da36b8f/dokumentumok/48599ead775a6f3fba031befd6f28f6dc42854a0/letoltes